กฎกระทรวงกฎกระทรวงฉบับที่ ๕ (พ.ศ. ๒๕๒๔)ออกตามความในพระราชบัญญัติการขนส่งทางบกพ.ศ. ๒๕๒๒[๑] อาศัยอำนาจตามความในมาตรา ๗ มาตรา ๗๔ วรรคสอง และมาตรา ๗๕วรรคสอง แห่งพระราชบัญญัติการขนส่งทางบก พ.ศ. ๒๕๒๒รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ข้อ ๑ ผู้ใดประสงค์จะจัดตั้งสถานตรวจสภาพรถให้ยื่นคำขอรับใบอนุญาตตามแบบของกรมการขนส่งทางบกพร้อมด้วยหลักฐาน ดังต่อไปนี้(๑) บุคคลธรรมดา(ก)ภาพถ่ายบัตรประจำตัวประชาชนหรือภาพถ่ายใบสำคัญประจำตัวคนต่างด้าว(ข) สำเนาหรือภาพถ่ายทะเบียนบ้าน(ค) หนังสือแสดงกรรมสิทธิ์หรือสิทธิครอบครองหรือหนังสือแสดงความยินยอมให้ใช้ที่ดินจากเจ้าของที่ดินที่จะจัดตั้งสถานตรวจสภาพรถ(ง) แผนที่แสดงที่ตั้งสถานตรวจสภาพรถและแบบแปลนแผนผังสิ่งปลูกสร้างภายในบริเวณสถานตรวจสภาพรถ(จ) แบบ ขนาด และรายละเอียดของเครื่องตรวจสภาพรถ(๒) ห้างหุ้นส่วนสามัญ(ก) รายชื่อผู้เป็นหุ้นส่วนทุกคน(ข)ภาพถ่ายบัตรประจำตัวประชาชนหรือภาพถ่ายใบสำคัญประจำตัวคนต่างด้าวของผู้เป็นหุ้นส่วนทุกคน(ค) สำเนาหรือภาพถ่ายทะเบียนบ้านของผู้เป็นหุ้นส่วนทุกคน(ง) หนังสือแสดงกรรมสิทธิ์หรือสิทธิครอบครองหรือหนังสือแสดงความยินยอมให้ใช้ที่ดินจากเจ้าของที่ดินที่จัดตั้งสถานตรวจสภาพรถ(จ) แผนที่แสดงที่ตั้งสถานตรวจสภาพรถและแบบแปลนแผนผังสิ่งปลูกสร้างภายในบริเวณบริเวณสถานตรวจสภาพรถ(ฉ) แบบ ขนาด และรายละเอียดของเครื่องตรวจสภาพรถ(๓) ห้างหุ้นส่วนสามัญจดทะเบียน หรือห้างหุ้นส่วนจำกัด(ก) หนังสือรับรองของนายทะเบียนหุ้นส่วนบริษัทแสดงการจดทะเบียนเป็นห้างหุ้นส่วนสามัญจดทะเบียนหรือห้างหุ้นส่วนจำกัด(ข) รายชื่อและสัญชาติของผู้เป็นหุ้นส่วนทุกคน(ค)ภาพถ่ายบัตรประจำตัวประชาชนหรือภาพถ่ายใบสำคัญประจำตัวคนต่างด้าวของผู้เป็นหุ้นส่วนทุกคน(ง) สำเนาหรือภาพถ่ายทะเบียนบ้านของผู้เป็นหุ้นส่วนทุกคน(จ) หนังสือแสดงกรรมสิทธิ์หรือสิทธิครอบครองหรือหนังสือแสดงความยินยอมให้ใช้ที่ดินจากเจ้าของที่ดินที่จะจัดตั้งสถานตรวจสภาพรถ(ฉ) แผนที่แสดงที่ตั้งสถานตรวจสภาพรถและแบบแปลนแผนผังสิ่งปลูกสร้างภายในบริเวณสถานตรวจสภาพรถ(ช) แบบ ขนาด และรายละเอียดของเครื่องตรวจสภาพรถ(๔) บริษัทจำกัด หรือบริษัทมหาชนจำกัด(ก)หนังสือรับรองของนายทะเบียนหุ้นส่วนบริษัทแสดงการจดทะเบียนเป็นบริษัทจำกัด หรือบริษัทมหาชนจำกัด(ข) รายชื่อกรรมการของบริษัทจำกัด หรือบริษัทมหาชนจำกัด(ค) ภาพถ่ายบัตรประจำตัวประชาชนหรือภาพถ่ายใบสำคัญประจำตัวคนต่างด้าวของกรรมการบริษัททุกคน(ง) สำเนาหรือภาพถ่ายทะเบียนบ้านของกรรมการบริษัททุกคน(จ) รายชื่อและสัญชาติของผู้ถือหุ้นทุกคนและจำนวนหุ้นที่ผู้ถือหุ้นแต่ละคนถือ(ฉ)สำเนาหรือภาพถ่ายหนังสือบริคณห์สนธิและข้อบังคับฉบับตีพิมพ์(ช) หนังสือแสดงกรรมสิทธิ์หรือสิทธิครอบครองหรือหนังสือแสดงความยินยอมให้ใช้ที่ดินจากเจ้าของที่ดินที่จะจัดตั้งสถานตรวจสภาพรถ(ซ) แผนที่แสดงที่ตั้งสถานตรวจสภาพรถและแบบแปลนแผนผังสิ่งปลูกสร้างภายในบริเวณสถานตรวจสภาพรถ(ฌ) แบบ ขนาด และรายละเอียดของเครื่องตรวจสภาพรถข้อ ๒ สถานตรวจสภาพรถที่อยู่ในเกณฑ์จะได้รับอนุญาตให้จัดตั้งจะต้องมีลักษณะเหมาะสมสำหรับตรวจความมั่นคงแข็งแรงความสะอาด ความเรียบร้อย และความเหมาะสมของสภาพรถที่จะนำมาใช้ในการขนส่งซึ่งอย่างน้อยจะต้องประกอบด้วย(๑) อาคารตรวจสภาพรถ สำหรับใช้เป็นที่ติดตั้งเครื่องตรวจสภาพรถ(๒) เครื่องตรวจสภาพรถ ซึ่งประกอบด้วย(ก) เครื่องทดสอบห้ามล้อ(ข) เครื่องทดสอบศูนย์ล้อ(ค) เครื่องทดสอบโคมไฟหน้า(ง) เครื่องทดสอบเครื่องวัดความเร็วของรถโดยจะมีเครื่องวัดกำลังม้าด้วยก็ได้(จ) เครื่องวัดควันดำ(ฉ) เครื่องวัดระดับเสียง(ช) เครื่องวิเคราะห์ก๊าซ(ซ)เครื่องและอุปกรณ์อื่นตามที่กรมการขนส่งทางบกประกาศกำหนด(๓) เครื่องชั่งน้ำหนัก(๔) สิ่งอำนวยความสะดวกในการตรวจสภาพใต้ท้องรถ(๕) ลานจอดรถสำหรับรอการตรวจสภาพรถซึ่งมีพื้นที่ไม่น้อยกว่า๓๐๐ ตารางเมตรทั้งนี้ ให้เป็นไปตามแบบ ขนาด และมาตรฐานที่กรมการขนส่งทางบกประกาศกำหนดหรือตามที่กรมการขนส่งทางบกให้ความเห็นชอบข้อ ๓ผู้ได้รับใบอนุญาตจัดตั้งสถานตรวจสภาพรถจะต้องปฏิบัติตามเงื่อนไขดังต่อไปนี้(๑) จัดให้มีผู้ควบคุมการดำเนินการตรวจสภาพรถซึ่งมีคุณวุฒิไม่ต่ำกว่าปริญญาตรีสาขาวิศวกรรมเครื่องกลหรือวิศวกรรมยานยนต์และได้รับใบอนุญาตเป็นผู้ประกอบวิชาชีพวิศวกรรมควบคุมประเภทภาคีวิศวกรอย่างน้อย ๑ คน(๒) ดำเนินการตรวจสภาพรถโดยปฏิบัติตามกฎหมายว่าด้วยการขนส่งทางบกและระเบียบที่กรมการขนส่งทางบกกำหนด(๓) จัดทำใบรับรองการตรวจสภาพรถ ประวัติรถรายงานการตรวจสภาพรถประจำวัน และเครื่องหมายสำหรับรถที่ผ่านการตรวจสภาพแล้ว ทั้งนี้ ตามที่กรมการขนส่งทางบกกำหนด(๔) ปรับปรุงเครื่องตรวจสภาพรถให้อยู่ในสภาพที่พร้อมที่จะใช้งานได้ตลอดเวลาโดยจะต้องทำการปรับปรุงความเที่ยงตรงเป็นประจำทุกเดือนและสำหรับเครื่องชั่งน้ำหนักจะต้องมีใบรับรองความถูกต้องของเครื่องชั่งน้ำหนักจากกรมทะเบียนการค้าทุกปีข้อ ๔ใบอนุญาตจัดตั้งสถานตรวจสภาพรถให้ใช้แบบใบอนุญาตท้ายกฎกระทรวงนี้ข้อ ๕ผู้ได้รับใบอนุญาตจัดตั้งสถานตรวจสภาพรถผู้ใดประสงค์จะขอต่ออายุใบอนุญาต ให้ยื่นคำขอตามแบบของกรมการขนส่งทางบกพร้อมด้วยหลักฐานดังต่อไปนี้(๑) บุคคลธรรมดา(ก)ภาพถ่ายบัตรประจำตัวประชาชนหรือภาพถ่ายใบสำคัญประจำตัวคนต่างด้าว พร้อมด้วยภาพถ่ายหรือสำเนาทะเบียนบ้าน(ข) ใบอนุญาตจัดตั้งสถานตรวจสภาพรถหรือใบแทน(๒) ห้างหุ้นส่วนสามัญ(ก)ภาพถ่ายบัตรประจำตัวประชาชนหรือภาพถ่ายใบสำคัญประจำตัวคนต่างด้าว พร้อมด้วยภาพถ่ายหรือสำเนาทะเบียนบ้านของผู้เป็นหุ้นส่วนทุกคน(ข) ใบอนุญาตจัดตั้งสถานตรวจสภาพรถหรือใบแทน(๓) ห้างหุ้นส่วนสามัญจดทะเบียน หรือห้างหุ้นส่วนจำกัด(ก)ภาพถ่ายบัตรประจำตัวประชาชนหรือภาพถ่ายใบสำคัญประจำตัวคนต่างด้าว พร้อมด้วยภาพถ่ายหรือสำเนาทะเบียนบ้านของผู้เป็นหุ้นส่วนทุกคน(ข)หนังสือรับรองของนายทะเบียนหุ้นส่วนบริษัทแสดงการจดทะเบียนเป็นห้างหุ้นส่วนสามัญจดทะเบียนหรือห้างหุ้นส่วนจำกัด(ค) ใบอนุญาตจัดตั้งสถานตรวจสภาพรถหรือใบแทน(๔) บริษัทจำกัด หรือบริษัทมหาชนจำกัด(ก) ภาพถ่ายบัตรประจำตัวประชาชนหรือภาพถ่ายใบสำคัญประจำตัวคนต่างด้าวพร้อมด้วยภาพถ่ายหรือสำเนาทะเบียนบ้านของกรรมการบริษัททุกคน(ข)หนังสือรับรองของนายทะเบียนหุ้นส่วนบริษัทแสดงการจดทะเบียนเป็นบริษัทจำกัด หรือบริษัทมหาชนจำกัดพร้อมด้วยรายชื่อกรรมการบริษัททุกคน(ค) หนังสือบริคณห์สนธิและข้อบังคับฉบับตีพิมพ์(ง) ใบอนุญาตจัดตั้งสถานตรวจสภาพรถหรือใบแทนข้อ ๖การอนุญาตให้ต่ออายุใบอนุญาตจัดตั้งสถานตรวจสภาพรถตามกฎกระทรวงนี้ ให้ผู้อนุญาตออกใบอนุญาตตามแบบใบอนุญาตเดิมให้ใหม่ข้อ ๗ผู้ได้รับใบอนุญาตจัดตั้งสถานตรวจสภาพรถผู้ใดประสงค์จะขอรับใบแทนใบอนุญาตที่สูญหายหรือชำรุดในสาระสำคัญ ให้ยื่นคำขอตามแบบของกรมการขนส่งทางบกพร้อมด้วยหลักฐานการรับแจ้งความของสถานีตำรวจหรือใบอนุญาตที่ชำรุดนั้นการอนุญาตคำขอใบแทนใบอนุญาตให้ผู้อนุญาตออกใบอนุญาตตามแบบใบอนุญาตเดิม แต่ให้ระบุคำว่า ใบแทนไว้ที่ด้านหน้าด้วยข้อ ๘การยื่นคำขอตามกฎกระทรวงนี้(๑) สำหรับสถานตรวจสภาพรถที่ตั้งอยู่ในเขตกรุงเทพมหานครให้ยื่นต่อกรมการขนส่งทางบก(๒) สำหรับสถานตรวจสภาพรถที่ตั้งอยู่ในเขตจังหวัดอื่นนอกจากกรุงเทพมหานครให้ยื่นต่อกรมการขนส่งทางบกหรือสำนักงานขนส่งจังหวัดนั้น ๆให้ไว้ ณ วันที่ ๒ พฤศจิกายน พ.ศ. ๒๕๒๔ร้อยตำรวจโท ชาญ มนูธรรมรัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคม[เอกสารแนบท้าย]๑.ใบอนุญาตจัดตั้งสถานตรวจสภาพรถ(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากมาตรา ๗๔วรรคสอง และมาตรา ๗๕ วรรคสอง แห่งพระราชบัญญัติการขนส่งทางบก พ.ศ. ๒๕๒๒บัญญัติให้ออกกฎกระทรวงกำหนดหลักเกณฑ์ วิธีการ และเงื่อนไขในการขออนุญาตและการอนุญาตจัดตั้งสถานตรวจสภาพรถ และการขอต่ออายุใบอนุญาต จึงจำเป็นต้องออกกฎกระทรวงนี้โชติกานต์/ปรับปรุง๑๓ มกราคม ๒๕๕๙[๑] ราชกิจจานุเบกษาเล่ม ๙๘/ตอนที่ ๒๑๒/ฉบับพิเศษ หน้า ๒๒/๒๕ ธันวาคม ๒๕๒๔